cyanic-selkie/wikianc huggingface dataset:
পেগাসাস
পক্ষিরাজ ঘোড়া এবং স্প্রিং
রাজা গ্লুকাসের ও রানী ইউরিনোমির পুত্র ছিলেন বেলেরোফোন, যিনি তার দুর্দান্ত সাহস, তেজ আর শারীরিক বৈশিষ্ঠের জন্য পরিচিত ছিলেন। বেলেরোফোন পেগাসাসের সাহায্য নিয়ে কিমিরাস আর আমাজনদের বিরুদ্ধে অভিযান পরিচালনা করেন। বেলেরোফোন পেগাসাসকে বশীভূত করা সম্পর্কে সবচেয়ে প্রচলিত যে অভিমত পাওয়া যায় তা হলো: পেগাসাসকে কেউ ধরতে পারছিলোনা, কিন্তু বেলেরোফোন করিন্থের জ্ঞানী ভবিষ্যদ্বক্তা পলিডাসের পরামর্শে দেবী অ্যাথেনা’র মন্দিরে গিয়ে নিদ্রা-যাপনের জন্য। যেহেতু কথিত আছে অ্যাথেনা’র মন্দিরে নিদ্রা-যাপন করলে দেবী স্বপ্নে নিদ্রাচ্ছন্নের নিকট দেখা দেন ও তার মনোবাসনা পূর্ণ করতে সহায়তা করেন ফলে বেলেরোফোন তা-ই করলেন। পর দিন ঘুম থেকে উঠে বেলেরোফোন দেখলেন স্বর্ণের তৈরী একটি লাগাম পড়ে আছে, তিনি এটি নিয়ে পেগাসাসের খোজে বের হলেন ও ইফারের বিখ্যাত ঝর্ণা পিরিনের সামনে পেগাসাসকে পানি পানরত পেয়ে এটি পরিয়ে বশীভূত করে এর পিঠে চড়ে বসলেন।
জনপ্রিয় সংস্কৃতি
বিভিন্ন কোম্পানি তাদের নিজের পণ্য, সেবা এবং মনোগ্রামে ডানা বিশাষ্ট ঘোড়ার ছবি মুদ্রণ করে থাকে।
বেটসি বাকার-নর্ট
বার্থা "বেটসি" বাকার-নর্ট (৮ মে ১৮৭৪ – ২৩ মে ১৯৪৬) একজন ডাচ নারীবাদী, আইনজীবী এবং রাজনীতিবিদ ছিলেন যিনি ১৯২২ থেকে ১৯৪২ সাল পর্যন্ত ফ্রি-থিঙ্কিং ডেমোক্রেটিক লীগের (ভিডিবি) হয়ে প্রতিনিধি পরিষদের সদস্য হিসাবে কাজ করেছিলেন। তিনি খ্রোনিঙেনে জন্মগ্রহণ করেন। তিনি ১৮৯৪ সালে নারীবাদী আন্দোলনের সাথে যুক্ত হন এবং ডাচ অ্যাসোসিয়েশন ফর উইমেন'স ফ্রেজ (ভিভিভিকে) এ যোগদান করেন, যেখানে তিনি ১৯ শতকের অগ্রগামী কর্মী আলেটা জ্যাকবসের অনুগামী ছিলেন।
মৃত্যু এবং সম্মাননা
বাকার-নর্ট ২৩ মে ১৯৪৬ সালে ৭২ বছর বয়সে ইউট্রেখ্ট‌ে মারা যান।
কুড়ন্তাই এন রামলিঙ্গম
কুদানথাই এন রামলিঙ্গম (জন্ম: ১৫ আগস্ট ১৯৪৪) একজন ভারতীয় রাজনীতিবিদ এবং তামিলনাড়ু থেকে নির্বাচিত সাবেক সংসদ সদস্য ছিলেন। তিনি ময়িলাড়তুরাই আসন থেকে ১৯৭৭ সালের নির্বাচনে ভারতীয় জাতীয় কংগ্রেসের প্রার্থী হয়ে এবং ১৯৮০ সালের নির্বাচনে ভারতীয় জাতীয় কংগ্রেস (ইন্দিরা) প্রার্থী হয়ে লোকসভা সদস্য নির্বাচিত হয়েছিলেন।
গুয়াহাটি স্থাপত্য কলেজ
গুয়াহাটি স্থাপত্য কলেজ (গুৱাহাটী স্থাপত্যবিদ্যা মহাবিদ্যালয়) ভারতের আসামের গুয়াহাটিতে অবস্থিত একটি উচ্চশিক্ষার প্রতিষ্ঠান। স্থাপত্যে কর্মজীবনের দক্ষতা প্রদানের জন্য ২০০৬ সালে কলেজটির প্রতিষ্ঠিত হয়েছিল। প্রতিষ্ঠানটি সিইপটি বিশ্ববিদ্যালয়ের সাথে একত্রিত হয়ে ছাত্র ও শিক্ষক বিনিময় কার্যক্রম পরিচালনা করে। এবং জিসিএ তার শ্রেষ্ঠত্বের জন্য পিডিলাইট পুরস্কারে পেয়েছে।
ক্যম্পাস
গুয়াহাটি স্থাপত্য কলেজ পশ্চিম গুয়াহাটির চিড়িয়াখানা সড়কে অবস্থিত। প্রায় ১ মিলিয়ন বর্গফুটের ক্যাম্পাসে একটি গ্রন্থাগার, ৫৫০ আসনের বক্তৃতা থিয়েটার, দুটি কর্মশালা, ক্রীড়া কেন্দ্র এবং একটি কম্পিউটার ল্যাব রয়েছে। এবং ক্যাম্পাস জুড়ে ওয়াই-ফাই ইন্টারনেট সংযোগ রয়েছে। প্রতিটি শ্রেণীকক্ষে ডিজিটাল অঙ্কন স্টুডিওর মতো আধুনিক প্রযুক্তির ব্যবহার করে।
ক্যারল লমবার্ড
ক্যারল লমবার্ড (জন্ম: জেন অ্যালিস পিটার্স; ৬ অক্টোবর ১৯০৮ - ১৬ জানুয়ারি ১৯৪২) ছিলেন একজন মার্কিন চলচ্চিত্র অভিনেত্রী। তিনি ১৯৩০-এর দশকে স্ক্রুবল হাস্যরসাত্মক চলচ্চিত্রে তার শক্তিধর ও প্রায়ই মূলধারার বাইরের চলচ্চিত্রে কাজের জন্য সর্বাধিক পরিচিত। তিনি ১৯৩০-এর দশকের শেষভাগে হলিউডের সর্বোচ্চ পারিশ্রমিক গ্রহীতা তারকা।
১৯৪২ সালে মাত্র ৩৩ বছর বয়সে এক বিমান দুর্ঘটনায় মারা গেলে লমবার্ডের কর্মজীবনের সমাপ্তি ঘটে। বর্তমান সাওময়ে তিনি স্ক্রুবল হাস্যরসাত্মক ধারার চলচ্চিত্রে ও মার্কিন হাস্যরসাত্মক ধারার চলচ্চিত্রের তার কাজের জন্য স্মরণীয়। তিনি আমেরিকান ফিল্ম ইনস্টিটিউটের করা ধ্রুপদী হলিউড চলচ্চিত্রশিল্পের সেরা নারী তারকা তালিকায় ২৩তম স্থান অধিকার করেন।
শৈশব
লমবার্ড ১৯০৮ সালের ৬ই অক্টোবর ইন্ডিয়ানা অঙ্গরাজ্যের ফোর্ট ওয়েনের ৭০৪ রকহিল স্ট্রিটে জন্মগ্রহণ করেন। খ্রিস্টধর্মে দীক্ষিত হওয়ার সময় তার নাম রাখা হয় জেন অ্যালিস পিটার্স। তার পিতা ফ্রেডরিক ক্রিশ্চিয়ান পিটার্স (১৮৭৫-১৯৩৫) এবং মাতা এলিজাবেথ জেইন "বেসি" (নাইট) পিটার্স (১৮৭৬-১৯৪২)। তিনি তার পিতামাতার তৃতীয় সন্তান ও একমাত্র কন্যা। তার বড় দুই ভাই ফ্রেডরিক চার্লস (১৯০২-১৯৭৯) ও জন স্টুয়ার্ট (১৯০৬-১৯৫৬)। তারা খুব ঘনিষ্ঠ ছিলেন এবং একসাথে বেড়ে ওঠেন। লমবার্ডের পিতামাতা দুজনেই ধনাট্য পরিবার থেকে এসেছেন এবং তিনি জীবনের শুরুতে আরাম-আয়েশে জীবনযাপন করেন। তার জীবনীকার রবার্ট ম্যাটজেন যাকে "রূপার চামচ যুগ" বলে অভিহিত করেন। তার পিতামাতার বৈবাহিক সম্পর্কে ফাটল ধরতে শুরু করলে ১৯১৪ সালের অক্টোবর মাসে তার মাতা সন্তানদের নিয়ে লস অ্যাঞ্জেলেসে চলে যান। যদিও এই দম্পত্তির মধ্যে বিবাহবিচ্ছেদ ঘটেনি, তথাপি তারা স্থায়ীভাবে আলাদা হয়ে যান। তার পিতার আর্থিক সহায়তার জন্য তাদের জীবনধারণ নিয়ে দুশ্চিন্তা করতে হয়নি। তারা লস অ্যাঞ্জেলেসের ভেনিস বুলেভারের নিকটবর্তী একটি অ্যাপার্টমেন্টে বসবাস করতেন।
তার জীবনীকার ওয়েস গেহরিং তাকে "স্বাধীনতচেতা টমবয়" বলে উল্লেখ করেন, কিশোরী লমবার্ড খেলাধুলার সাথে ঘনিষ্ঠভাবে জড়িত ছিলেন এবং চলচ্চিত্র দেখতে পছন্দ করতেন। ভার্জিল জুনিয়র হাই স্কুলে তিনি টেনিস, ভলিবল ও সাঁতারে অংশগ্রহণ করতেন এবং অ্যাথলেটিক্সে ট্রফি জয় করেন। ১২ বছর বয়সে তার এই শখ অপ্রত্যাশিতভাবে তাকে তার প্রথম পর্দায় কাজের সুযোগ এনে দেয়। বন্ধুদের সাথে বেসবল খেলারত অবস্থায় তিনি চলচ্চিত্র পরিচালক অ্যালান ডোয়ানের নজর কাড়েন। তিনি পরবর্তী কালে বলেন, "একটি দেখতে-সুন্দর ছোট টমবয়... অন্য বাচ্চাদের সাথে খেলা করছিল এবং বাকিদের চেয়ে ভালো বেসবল খেলছিল। এবং এই চলচ্চিত্রের জন্য আমার তার মত একজনকে দরকার ছিল।" তার মায়ের উৎসাহে লমবার্ড আ পারফেক্ট ক্রাইম (১৯২১) চলচ্চিত্রে একটি ছোট চরিত্রে অভিনয় করেন। তিনি দুইদিন সেটে ছিলেন, এবং মন্টে ব্লুর বোনের চরিত্রে অভিনয় করেন।
শফি মণ্ডল
বাউল গানের জনপ্রিয় শিল্পী শফি মণ্ডল, যিনি বহুলভাবে বাউল শফি মণ্ডল নামে পরিচিত (১৩ ডিসেম্বর ১৯৫২ - বর্তমান), একজন জনপ্রিয় বাংলাদেশি বাউল সংগীতশিল্পী। তার গানে হাতেখড়ি হয়েছিল ছোটবেলায় মামাতো ভাই সাবদার হোসেনের কাছে। এরপর ১৯৭৯ সালে উচ্চাঙ্গ সঙ্গীতের তালিম নেন ভারতের শ্রী সাধন মুখার্জীর কাছে।গুরুর পরামর্শে বেছে নেন সুফি গানের পথ।
সংক্ষিপ্ত জীবনী
বাউল শফি মণ্ডল ১৯৫২ সালের ১৩ ডিসেম্বর কুষ্টিয়া জেলার প্রত্যন্ত অঞ্চল দৌলতপুর থানার ফিলিপনগর গ্রামে জন্মগ্রহণ করেন। তার পিতা মৌলভী মোহাম্মদ আহাদ আলী এবং মাতা গৌরভী মণ্ডল ।
গুরু শ্রী সাধন মুখার্জীর কাছ থেকে শাস্ত্রীয় সংগীতে তালিম নিয়েছেন চার বছর। ১৯৮৩ সাল থেকে পুরোদমে বাউল গানে মনোনিবেশ করেন। ১৯৯৮ সালে ‘লালনের দেশে’ শিরোনামে একটি লালন সঙ্গীতের ক্যাসেট বেরিয়েছিলো। ‘ভাবনগর’ নামের একটি সংগঠনের মাধ্যমে আগ্রহীদের বাউল গান শিখিয়ে থাকেন। তার প্রথম গানের অ্যালবাম প্রকাশিত হয় ১৯৯৫ সালে।
নারীবাদী অর্থনীতিবিদদের তালিকা
এটি অসাধারণ বর্ণানুক্রমিক তালিকার উল্লেখযোগ্য নারীবাদী অর্থনীতিবিদ, নারীবাদী অর্থনীতির সামাজিক বিজ্ঞান, অতীত ও বর্তমানের বিশেষজ্ঞ। উইকিপিডিয়াতে জীববিজ্ঞানী নিবন্ধের সাথে শুধু অর্থনীতিবিদ তালিকাভুক্ত আছে।
স্টুয়ার্ট গ্লেনিস্টার
স্টুয়ার্ট গ্লেনিস্টার (জন্ম ১২ই অক্টোবর, ১৯৮৮) একজন ২০১১ বর্ষের ওয়েস্ট পয়েন্ট ক্যাডেট, যিনি ২০০৮ গ্রীষ্মকালীন অলিম্পিকে সাঁতারের ৫০মিটার ফ্রিস্টাইল ববিভাগে অংশগ্রহণ করেছিলেন। সেখানে তিনি তার হিটে প্রথম হন। গ্লেনিস্টারের বাবা মা দুজনেই আমেরিকান সামোয়ার বলে, তিনি সেই দেশের হয়েই বেইজিং অলিম্পিকে প্রতিনিধিত্ব করেন।
মথুরা
ইতিহাস
হিন্দুধর্মের মতানুসারে মথুরা কে কৃষ্ণের জন্মস্থান হিসেবে মনে করা হয় যা কিনা শ্রী কৃষ্ণ জন্মভুমির কেন্দ্রে অবস্থিত। এই শহর হিন্দুরা যে সাতটি শহর কে পবিত্র মনে করে তার অন্যতম।বেদে মথুরার কথা না থাকলেও রামায়ণ-মহাভারত ও পৌরাণিক যুগে যথেষট প্রসিদ্ধি পেয়েছে।মউজপুর, মধুপুরী, মধুবন, মধুরা, মদুরা-যুগে যুগে নাম বদলে হয়েছে মথুরা। বৌদ্ধদের কাছেও মথুরা একটি বিশিষ্ট জনপদ। এখনেই রাজকুমার উপগুপ্ত বৌদ্ধধর্ম গ্রহণ করেন এবং পরবর্তীকালে সম্রাট অশোককে মথুরাতেই বৌদ্ধধর্মে দীক্ষা দেন।
ভারত সরকারের ঐতিহ্য শহর উন্নয়ন এবং অগমেন্টেশন যোজনার অন্তর্গত করা হয়েছে এই মথুরা কে।
মন্দির
১. দ্বারকাধীশ মন্দিরঃ শহরের মাঝে প্রধান মন্দিরটি শেঠ গোকুল দাস ১৮১৪ সালে নির্মাণ করেন। এই মন্দিরে প্রতি বছর জাঁকজমক সহকারে হোলি ও জন্মাষ্টমী উৎসব পালিত হয়। কাছেই দেখবেন কিংবদন্তি ঘেরা বিশ্রামঘাট। কংসকে বধ করার পর শ্রীকৃষ্ণ ও বলরাম এই ঘাটে বিশ্রাম নিয়ে ছিলেন। এখানে নৌকা ভাড়া করে যমুনার ঘাটগুলো ঘুরে দেখা যাই। অনুপম স্থাপত্যশৈলীতে নির্মিত ঘাটগুলোর মধ্যে স্বামীঘাট অ অসিকুণ্ড ঘাট উল্লেখযোগ্য।
২. কেশব দেও মন্দির, মথুরা/শ্রীকৃষ্ণ জন্মভূমি মন্দিরঃ ভক্তদের বিশ্বাস কাটরা কেশবদেবের এই মন্দিরটি ভগবান শ্রীকৃষ্ণের জন্মস্থানে নির্মিত। বীর সিংহের হাতে গড়া আদি মন্দির অবশ্য ঔরাঙ্গজেব ধ্বংস করে নির্মাণ করেন ঈদগা। সাম্প্রতিক কালে এই মন্দির ও মসজিদকে ঘিরে বির্তকের সৃষ্টি হয়েছে। কাছেই দেখুন ভাগবৎভবন।
৩. কনস্‌কিলা বা কংসের দুর্গঃ যমুনার উত্তরতীরে অত্যাচারী রাজা কংস এই দুর্গ নির্মণ করেছিলেন বলে জনশ্রুতি। দুর্গের অধিকাংশই আজ ধ্বংসস্তূপে পরিণত হলেও অম্বরের রাজা মানসিংহ কংসের কারাগারটি সংস্কার করান।
মদনমোহন মন্দির ৪. গীতা মন্দিরঃ সাম্প্রতিক কালে নির্মিত এই মন্দিরটি মথুরার সবচেয়ে আকর্ষনীয় মন্দির। মন্দিরের বিভিন্ন থামে খোদিত রয়েছে গীতার ৭০০ শ্লোক। আর ভালো লাগে দেওয়ালগাত্রের পৌরাণিক চিত্রাবলি।
৫. জামা মসজিদঃ আবু-উন-নবি খান ১৬৬১ সালে চারটি বড় মাপের মিনার সহ জামা মসজিদ নির্মণ করেন। কারও কারও মতে এটিই  শ্রীকৃষ্ণ প্রকৃত জন্মভূমি।
৬. গভর্নমেন্ট মিউজিয়ামঃ (সোমবার ছাড়া প্রতিদিন খোলা থাকে ১০-৩০মিঃ থেকে ১৬-৩০ মিঃ প্রবেশমূল্য ৩০ টাকা) এখানকার মৌর্জ, শুঙ্গ, কুষাণ ও গুপ্তযুগের অসংখ্য পুরাকীর্তির সংগ্রহ এককথায় বিস্ময়কর। এই অমুল্য পুরাকীর্তিগুলির বয়স ৮০০ খ্রিঃ পুর্ব থেকে ১২ খ্রিস্টব্দের মধ্যে। এর মধ্যে সবচেয়ে গুরুত্বপূর্ণ কুষাণ যুগের শিল্পকর্মগুলি।
এছাড়াও মথু্রায় দেখবেন- বলভদ্র কুণ্ড সরস্বতী কুণ্ড পোট্রা কুণ্ড শিবতাল বৃন্দাবনের পথে পাগলা বাবা মন্দির ভুতেশ্বর মন্দির গোকর্নেশ্বর মন্দির রঙ্গেশ্বর মন্দির পিপ্লেশ্বর মন্দির যমুনা বাগ গুরুগোবিন্দ সিং – এর স্মৃতি বিজড়িত গুরুদোয়ারা জৈন সিদ্ধক্ষেত্র চৌরাশিয়া ( শেষ জৈন কৈবল্যজ্ঞানী শ্রী জম্মুস্বামীর তপস্যাস্থল)।
মঠবাড়িয়া থানা
মঠবাড়িয়া থানা বাংলাদেশের পিরোজপুর জেলার মঠবাড়িয়া উপজেলার একটি থানা।
প্রশাসনিক এলাকাসমূহ
মঠবাড়িয়া উপজেলার ১টি পৌরসভা ও ১১টি ইউনিয়নের প্রশাসনিক কার্যক্রম মঠবাড়িয়া থানার অধীন।
ট্যাক্সিক্যাব
ট্যাক্সিক্যাব বা ট্যাক্সি বা ক্যাব, হচ্ছে একপ্রকার যানবাহন যা পরিবহনের জন্য গাড়ীচালকসহ হায়ার করা করা হয় এবং যেখানে একজন অথবা একদল যাত্রী নিজেদের যাতায়াতের জন্য একবার এটি ব্যবহার করে। একটি ট্যাক্সিক্যাব মিটারের অথবা নির্দিষ্ট ভাড়ার বিনিময়ে যাত্রীর পছন্দমত যায়গায় তাকে বা তাদেরকে পৌছে দেওয়া ব্যবস্থা করে। বিভিন্ন দেশে ট্যাক্সিক্যাব চেনার জন্য এগুলো সাধারনত হলুদ রঙের হয়ে থাকে। তবে বিভিন্ন জায়গা এবং অঞ্চলভেদে এই রঙের তারতম্য হয়।
ফানাতিক (তুরস্ক)
ফানাতিক একটি তুর্কি ক্রীড়া সংবাদপত্র। এটি দৈনিক প্রকাশিত হয় এবং এর অনলাইন সংস্করণ রয়েছে।
ইতিহাস
ফানাতিক ১৯৯৫ সালের ২০ নভেম্বর প্রতিষ্ঠিত হয়েছিল। এপ্রিল ২০১৮ থেকে এটি ফানাতিক ডমিরোরেন গ্রুপের মালিকানাধীন। এর আগে এটি ডোগান হোল্ডিং এর মালিকানাধীন ছিল।
১৯৯৫ সাল থেকে, কাগজটি জার্মানি এবং অস্ট্রিয়াতেও বিতরণ করা হয়েছিল, তবে ২০১০ সালে জার্মানিতে এর বিতরণ বাতিল করা হয়েছিল। জার্মানিতে এর প্রচলন সংস্করণ প্রতি ৮০০০ অনুলিপির নীচে নেমেছিল। ফানাতিক ওয়েব-টিভিও রয়েছে।
১৯৯৬ সালে ফানাতিকের দৈনিক গড় প্রচলন ২৭০,৫১৭ অনুলিপি ছিল।
২০০০ সাল থেকে, ফানাতিক ইউরোপীয় স্পোর্টস ম্যাগাজিনের একজন সদস্য।
সাতারা রাজ্য
সাতারা রাজ্য ছিল ব্রিটিশ ভারতে একটি স্বল্প সময়ের জন্য স্থায়ী দেশীয় রাজ্য। ১৮১৮ খ্রিস্টাব্দে ইংরেজ এবং মারাঠাদের মধ্যে হওয়া তৃতীয় ইঙ্গ-মহীশূর যুদ্ধের পরে ব্রিটিশরা এই রাজ্যটি স্থাপন করেন এবং ১৮৪৯ খ্রিস্টাব্দে স্বত্ববিলোপ নীতি প্রয়োগ করে এই রাজ্যটিকে ব্রিটিশ সাম্রাজ্যের অন্তর্ভুক্ত করা হয়। মারাঠা সাম্রাজ্যের প্রতিষ্ঠাতা ছত্রপতি শিবাজীর বংশধররা এই রাজ্য শাসন করতেন৷ ১৮১৮ খ্রিস্টাব্দে যুদ্ধে ব্রিটিশ কোম্পানি পেশোয়ার দ্বিতীয় বাজিরাওকে পরাস্ত করলে তারা প্রতাপসিংকে বন্দিমুক্ত করেন, যিনি ছিলেন সাতারা রাজ্যের প্রথম রাজা৷ তার কনিষ্ঠভ্রাতা শাহজী ১৯৩৯ খ্রিস্টাব্দে তাঁকে পরাস্ত করে সিংহাসনে আরোহণ করলেও ১৮৪৮ খ্রিস্টাব্দে তিনি অপুত্রক অবস্থায় মারা যান৷ সেই সময়ে তার দত্তকপুত্রকে কোম্পানি উপযুক্ত শাসক বলে মেনে না নিয়ে ত্রুটিপূর্ণভাবে ঐ রাজ্য দখল করে নেয়৷
ইতিহাস
মধ্য ভারতে অবস্থিত সাতারা দেশীয় রাজ্যটি ১৭৭৪ খ্রিস্টাব্দে ছত্রপতি শিবাজী দ্বারা প্রতিষ্ঠাপ্রাপ্ত হয়েছিলো৷ ১৮৪৮ অবধি ব্রিটিশ আগ্রাসনের আগে পর্যন্ত এটি মারাঠা ভোঁসলে রাজবংশ দ্বারা শাসিত হতো৷ রাজ্য প্রতিষ্ঠার শুরু থেকেই এই রাজ্যের শাসকগণের একাধিকবার দত্তকপুত্র গ্রহণের ঘটনা সামনে আসে৷ রাজাদের এই দত্তকপ্রাপ্ত সন্তানদের ঐসময়ে সাতারার দত্তকী রাজাও বলা হতো৷
শ্রীমন্ত শাহু শিবাজীরাজে ভোঁসলে ছত্রপতি মহারাজ (১৬৮২-১৭৪৯) আদতে দত্তকপুত্র না হলেও ১৬৮৯ খ্রিস্টাব্দে দোহরার নিকট মোঘলরা তাঁকে বন্দী করে অবং ১৭০৭ খ্রিস্টাব্দ নাগাদ মোঘলদের করদ ও সামন্তরাজ্য হয়ে থাকার শর্তে তিনি মুক্তি পান৷ তিনি তার বৈমাত্রেয় ভ্রাতা শ্রীমন্ত রাজা দ্বিতীয় শাহুশিবাজী ভোঁসলে এবং ঐ সম্পত্তির অধিকারিণী তাঁর স্ত্রীকে পরাস্ত করে ১৭০৭ খ্রিস্টাব্দে সাতারার সিংহাসনে অধিষ্ঠিত হয়। ফলস্বরূপ রাজ্য দ্বিখণ্ডিত হয় এবং দ্বিতীয় শিবাজী নতুন স্বাধীন কোলহাপুর রাজ্যের প্রতিষ্ঠা করে ১৭১৪ খ্রিস্টাব্দ অবধি শাসন করেন। দ্বিতীয় শিবাজীর চার স্ত্রী দুই পুত্র এবং চার কন্যা থাকা সত্ত্বেও তিনি আরো দুটি দত্তকপুত্র গ্রহণ করেন।
মেহেরবান শ্রীমন্ত প্রথম ফতেসিং রাজে সাহেব ভোঁসলে (?-১৭৫৭) ছিলেন জন্মগতভাবে পারুদের প্যাটেল (গ্রামের প্রধান) মেহেরবান সায়াজী লোখাণ্ডের পুত্র ও দ্বিতীয় শিবাজীর দত্তকপুত্র৷ তিনি পরবর্তীকালে সাতারা থেকে পৃথক করা আক্কলকোট রাজ্যে রাজা ঘোষিত হন৷ তার পুত্র শ্রীমন্ত দ্বিতীয় রাজারামরাজে ভোঁসলে ছাত্রপতি মহারাজ সাহেব (১৭২৬-১৭৭৭) নিজেকে সাতারার রাজা হিসেবে নিজেকে অনুসৃত করতে সক্ষম হন। দ্বিতীয় রাজারাম ছিলেন তাঁর পিতা রাজা দ্বিতীয় শাহুশিবাজী ভোঁসলের মরণোত্তর পুত্র৷ তিনি তাঁর বৈমাাত্রেয় ভ্রাতা শাহুশিবাজী ভোঁসলে দ্বারা নিহত হন৷ ১৭১৪ খ্রিস্টাব্দে দ্বিতীয় শিবাজী তার কনিষ্ঠ ভ্রাতা রাজা দ্বিতীয় শাহুশিবাজী ভোঁসলে দ্বারা নিপাতিত হন এবং ১৭৬০ খ্রিস্টাব্দ অবধি আমৃত্যু রাজ সিংহাসনে অধীয়ান থাকেন৷ এইসময়ে তাঁর রাজনৈতিক বাধা দ্বিতীয় শিবাজীর বৈধ সন্তান প্রাথমিকভাবে একটি রাজপুত পরিবারে ও পরে তাঁর পিতার অপর স্ত্রী কৃষ্ণাবাঈয়ের কন্যাদের দ্বারা পালিত হতে থাকে৷ ১৭৪৫ খ্রিস্টাব্দে কাকা শাহুশিবাজী রাজে তাঁকে দত্তক নেন৷ দুই স্ত্রী থাকলেও তিনি ছিলেন নিঃসন্তান৷ তিনি একটি পুত্রসন্তান দত্তক নেন ও নাম দেন যিনি শ্রীমন্ত মহারাজা দ্বিতীয় শাহুরাজে ছত্রপতি মহারাজ সাহেব (?-১৮১০) নামে পরিচিতি পান৷ প্রথম আব্বা সাহেব বা দ্বিতীয় শাহু নামে পরিচিত বিঠোজী ভোঁসলে ছিলেন ওয়াবির শ্রীমন্ত ত্রিম্বুকজী রাজে ভোঁসলের পুত্র, দ্বিতীয় রাজারাম তার মৃত্যুর কিছু পূর্বে ১৭৭৭ খ্রিস্টাব্দে তাঁকে দত্তক নেন৷ দ্বিতীয় শাহু তার নিজপুত্র মহারাজা প্রতাপসিং ছত্রপতি মহারাজ সাহেব দ্বারা অনুসৃত হন৷ পরে ১৮৩৯ খ্রিস্টাব্দে ব্রিটিশরা তাঁকে নির্বাসনে পাঠান৷ কিন্তু পরবর্তী রাজা দ্বিতীয় আব্বা সাহেব, জংলিসাহেব ভোঁসলে মহারাজ তথা শ্রীমন্ত মহারাজা তৃতীয় শাহজী ছত্রপতি মহারাজ সাহেবও ছিলেন দত্তকপুত্র৷ তার মৃত্যুর পরে সাতারা রাজ্যের ওপর স্বত্ববিলোপ নীতি আরোপ করা হয় এবং তার দত্তকপুত্র শ্রীমন্ত মহারাজা বেনকুই রাজে ভোঁসলে ছত্রপতি মহারাজকে গদিচ্যুত করা হয়৷ যদিও তাঁকে আজীবন শাসক উপাধিতে ভূষিত করার অধিকার দেওয়া হয়েছিলো৷
পোর্ট অব স্পেন
পোর্ট অফ স্পেন পশ্চিম ভারতীয় দ্বীপপুঞ্জের অন্তর্গত ত্রিনিদাদ ও টোবাগোর রাজধানী। জনবহুল এই শহরটির জনসংখ্যা প্রায় ৪৯,০৩১ জন। জনসংখ্যার দিক দিয়ে এটি ত্রিনিদাদ ও টোবাগোর চতুর্থ বৃহত্তম শহর। ত্রিনিদাদের উত্তর-পশ্চিম উপকূলে পারিয়া উপসাগরের সন্নিকটে এর অবস্থান।
খেলাধুলা
কুইন্স পার্ক ওভাল
লালঠুঁটি বামন ধনেশ
লালঠুঁটি বামন ধনেশ (Tockus camurus) হল ধনেশ প্রজাতির একটি উপজাতি। এদেরকে প্রধানত আফ্রিকার আর্দ্র বনভূমিতে দেখতে পাওয়া যায়। প্রধানত মধ্য ও পশ্চিম আফ্রিকা।
বিস্তার
সাদা ঝুঁটি ধনেশরা বেশিরভাগ বিস্তার করে আফ্রিকার একটি বিরাট অংশ জুড়ে। তার মধ্যে পড়ে অ্যাঙ্গোলা, বেনিন, ক্যামেরুন, মধ্য আফ্রিকান প্রজাতন্ত্র, কঙ্গো প্রজাতন্ত্র, গণতান্ত্রিক কঙ্গো প্রজাতন্ত্র, কোত দিভোয়ার, বিষুবীয় গিনি, গাবন, ঘানা, গিনি, গিনি-বিসাউ, নাইজেরিয়া, লাইবেরিয়া, সেনেগাল, সিয়েরা লিওন, টোগো এবং উগান্ডা। এরা বিপজ্জনক বলে মনে করা হয় না।
আব্দুর রহমান বারাক
আবদুল-রহমান বিন নাসির আল-বারাক (عبد الرحمن بن ناصر البراك, জন্ম ১৯৩৩ বা ১৯৩৪ ) একজন সৌদি সালাফি ধর্মগুরু।
১৯৯৪ সালে আল-বারাক এবং অন্যান্য সৌদি ধর্মগুরুদের নাম উল্লেখ করে ওসামা বিন লাদেন বিরোধিতা করার জন্য প্রশংসিত হয়েছিল- প্রধান মুফতি আব্দুল আজিজ ইবনে বায শেখ বিন বাজকে তার উন্মুক্ত চিঠিতে শান্তির উপর তার ফতোয়া বাতিলের বিষয়ে। ইহুদি তার ওয়েবসাইট সৌদি আরবে নিষিদ্ধ করা হয়েছিল কারণ এটি "সাহসী ধারণা এবং থিসিস প্রচার" ছিল।
ফতোয়া
আল-বারাক বিতর্কিত ফতোয়া বা ধর্মীয় আদেশ জারি করার জন্য দৃষ্টি আকর্ষণ করেছে। এমনই একটি ফতোয়ায় কঠোর যৌন বিভাজন আহ্বান জানানো হয়েছে। ফতোয়ায় বলা হয়েছে, "যে কেউ এই মিশ্রণের অনুমতি দেয়... হারাম জিনিসের অনুমতি দেয় এবং যে অনুমতি দেয় সে কাফির এবং এর অর্থ ইসলাম থেকে বিচ্যুতি।হয় সে প্রত্যাহার করবে অথবা তাকে হত্যা করতে হবে...কারণ সে অস্বীকৃতি জানায় এবং শরিয়াত পালন করে না।"
২০০৮ সালের মার্চ মাসে আল-বারাক একটি ফতোয়া জারি করেছিলেন যে আল রিয়াদ পত্রিকার দুই লেখক আবদুল্লাহ বিন বেজাদ আল-ওতাইবি এবং ইউসেফ আবা আল-খাইল, "অবিশ্বাসীদের" শ্রেণীবিভাগ সংক্রান্ত তাদের "ধর্মভ্রষ্ট নিবন্ধের" জন্য ধর্মত্যাগের বিচার করা উচিত। এবং যদি তারা অনুতপ্ত না হয় তবে তাকে হত্যা করা হবে।
জানোয়ার
জানোয়ার ২০২১ সালে মুক্তিপ্রাপ্ত রায়হান রাফি পরিচালিত একটি অপরাধ কাহিনিভিত্তিক রোমাঞ্চকর বাংলাদেশি চলচ্চিত্র। চলচ্চিত্রটি টার্ন কমিউনিকেশনের ব্যানারে তামজিদ অতুল কর্তৃক প্রযোজিত।। খুন ও ধর্ষণ সংক্রান্ত সত্য ঘটনা অবলম্বনে চলচ্চিত্রটির চিত্রনাট্য তৈরী করা হয়েছে। তাসকিন রহমান, রাশেদ মামুন অপু, এলিনা শাম্মী, জামশেদ শামীম, ফারহাদ লিমন, মুনমুন আহমেদ প্রমুখ, জানোয়ারের নাম ভূমিকায় অভিনয় করেছেন।
২০২০ সালের আগস্টে টানা ১০ দিন ঢাকার উত্তরায় চলচ্চিত্রটির মূখ্য চিত্র ধারণ চলে। সীমিত প্রচারণার পর ২০২১ সালের ১৪ জানুয়ারি, চলচ্চিত্রটি কোন প্রেক্ষাগৃহে মুক্তি না দিয়ে 'সিনেম্যাটিক' নামক স্ট্রিমিং সেবায় মুক্তি দেয়া হয়। মুক্তির পর সামাজিক যোগাযোগ মাধ্যমে দর্শক ও সমালোচকদের ইতিবাচক সাড়া অর্জন করে।
সংক্ষিপ্তসার
জানোয়ারের গল্প একটি সত্য কাহিনি অবলম্বনে রচিত। ডাকাতি করার একদল ডাকাত রাতের বেলা একটি বাড়িতে ঢুকে। বাড়ির কর্তা একজন প্রবাসী, তার কিশোর ও শিশু কন্যা, একটি প্রতিবন্ধী ছেলে এবং স্ত্রী বাস করত। কাঙ্ক্ষিত অর্থ না পেয়ে ডাকাতরা তাদের নির্যাতন শুরু করে। পরিবারের একজন সদস্য ডাকাতদের চিনে ফেলে। ক্ষুব্ধ ডাকাতরা নিজেদের অপরাধের সাক্ষ্য-প্রমাণ নিশ্চিহ্ন করতে পরিবারের নারী সদস্যদের একাধিকবার ধর্ষণ অতঃপর প্রতিবন্ধী ছেলেসহ সবাইকে গলা কেটে হত্যা করে। পরদিন একজন পুলিশ অফিসার বিষয়টি তদন্ত করতে আসে।
প্রাক-নির্মাণ
জানোয়ার চলচ্চিত্রটির চিত্রনাট্য করোনা ভাইরাসের মহামারী রোধে সংগ নিরোধকালীন সময়ে বাংলাদেশের গাজীপুরে ঘটা একটি পরিবারের চার সদস্যের খুন ও ধর্ষণের একটি মর্মান্তিক ঘটনাকে ভিত্তি করে রচিত হয়েছে। রায়হান রাফি, প্রকৃত অপরাধের ঘটনাস্থল পরিদর্শন, স্থানীয় লোকজনের বর্ণনা এবং কাশিমপুর কারাগারে বন্দি থাকা অপরাধীদের সাক্ষাৎকারের ভিত্তিতে চিত্রনাট্য লিখেছিলেন। চিত্রনাট্য সম্পর্কে রাফি, "কোন ভালো লাগার মত ছবি না। এটা হলো (ধর্ষকদের) ঘৃণা করার ছবি!" মন্তব্য করেছিলেন। রাফি,অক্সিজেন নির্মাণের আগে জানোয়ার নির্মাণের পরিকল্পনা করেছিলেন। অভিনয়শিল্পী নির্বাচনের ক্ষেত্রে মঞ্চ অভিনেতাদের প্রাধান্য দেয়া হয়েছিল। মূখ্য চিত্রগ্রহণ শুরুর আগে অভিনয়শিল্পীরা তিন সপ্তাহ অনুশীলন করেন।
প্রচারণা ও মুক্তি
জানোয়ারের প্রচারণা মূলত স্বল্প পরিসরে হাতে আঁকা পোস্টার ও ট্রেইলার প্রকাশের মধ্যে সীমাবদ্ধ ছিল। চলচ্চিত্রটি প্রযোজনা প্রতিষ্ঠানের 'সিনেম্যাটিক' নামক 'অভার দ্য টপ' স্ট্রিমিং সেবায় ২০২১ সালের ১৪ জানুয়ারি মুক্তির দেয়া হয়। মুক্তির পর প্রথম চারদিনের মধ্যে ৪ লাখ ২৪ হাজার ৯৬১ জন দর্শক চলচ্চিত্রটি দেখেন। ২০২১ সালের মার্চ মাসের দ্বিতীয় সপ্তাহ পর্যন্ত সিনেম্যাটিকের গ্রাহকরা চলচ্চিত্রটির লিংকে ৩০ লাখ বার 'হিট' করেছিলেন।
অভ্যর্থনা
জানোয়ার সামাজিক যোগাযোগ মাধ্যমে দর্শকদের কাছ থেকে ইতিবাচক অভ্যর্থনা লাভ করে। প্রথম আলো তে সমালোচক অরণ্য আনোয়ার চলচ্চিত্রটির নির্মাণ ও চিত্রনাট্যে নিয়ে ইতিবাচক মন্তব্য করেন। বাংলা মুভি ডেটাবেজে-এ সমালোচক রহমান মতি জানোয়ার সম্পর্কে লিখেছেন- "(পরিচালক) একটা নির্দিষ্ট শ্রেণির মানুষকে জানোয়ারসুলভ দেখিয়েছেন। দেখতে দেখতে এদের প্রতি প্রচণ্ড ঘৃণা তৈরি হবে।পরিচালক ঘৃণার মাধ্যমে সামাজিক বাস্তবতা ও সচেতনতা তৈরি করতে পেরেছেন।" তিনি সামগ্রিকভাবে চলচ্চিত্রের নির্মাণ, গল্প উপস্থাপন এবং প্রত্যেক অভিনয়শিল্পীদের প্রশংসা সহ সার্বিকভাবে জানোয়ারকে রেটিং দেন।
আয়
জানোয়ারের প্রযোজনা প্রতিষ্ঠান চলচ্চিত্রটির নির্মাণ ব্যয় প্রকাশ করেনি, তবে রায়হান রাফি'র ভাষ্যমতে চলচ্চিত্রটি নির্মাণব্যয়ের তিনগুণ অর্থ আয় করেছে।
রচনা ব্যানার্জী
রচনা ব্যানার্জী (Rachna Banerjee) কলকাতার ভারতীয় বাংলা এবং ওড়িশ্যা চলচ্চিত্রের জনপ্রিয় অভিনেত্রী। এছাড়া তিনি দক্ষিণ ভারতের অনেক চলচ্চিত্রে অভিনয় করেছেন।
রচনার জন্ম ১৯৭৪ সালের ২ অক্টোবর, কলকাতা, পশ্চিম বঙ্গ, ভারত। রচনা প্রসেনজিৎ চট্টোপাধ্যায়ের সাথে ৩৫টি চলচ্চিত্রে অভিনয় করেছেন। তিনি বেশকিছু ওড়িশ্যা চলচ্চিত্রে অভিনয় করেন সিদ্ধার্থ মহাপত্র-এর সঙ্গে। এছাড়া তিনি অমিতাভ বচ্চনের সাথে হিন্দি চলচ্চিত্রে অভিনয় করেছেন। তিনি উপেন্দ্র ও চিরঞ্জীবের সাথে দক্ষিণ ভারতের চলচ্চিত্রে অভিনয় করেছেন। ৯০-এর দশকে ভারতীয় বাংলা চলচ্চিত্রে আসা নায়িকাদের মধ্য তিনি প্রথমসারির নায়িকা হিসাবে খ্যাতি পান।
ব্যক্তিগত জীবন
রচনা ব্যানার্জী ১৯৯০ সালে মিস ক্যালকাটা পুরস্কার জেতেন। তিনি অভিনয় শুরু করার আগে অনেক সুন্দরী প্রতিযোগিতা জেতেন। তিনি পিতা-মাতার একমাত্র সন্তান। তার আসল নাম ঝুমঝুম ব্যানার্জী। পরিচালক সুখেন দাস তার প্রথম চলচ্চিত্র দান প্রতিদানে (১৯৯৩) তার নাম রাখেন রচনা। রচনা কটকে সিদ্ধার্থ মহাপত্র-কে বিয়ে করেন। পরে তাদের ছাড়াছাড়ি হয় এবং ওড়িশ্যা চলচ্চিত্র  ছেড়ে দেন। পরে তিনি প্রবাল বসুকে বিয়ে করেন এবং তাদের একমাত্র ছেলে প্রনিল বসু।
শ্রেষ্ঠ চলচ্চিত্র বিভাগে ফিল্মফেয়ার সমালোচক পুরস্কার
শ্রেষ্ঠ চলচ্চিত্র বিভাগে ফিল্মফেয়ার সমালোচক পুরস্কার হল ভারতের চলচ্চিত্রের জন্য ফিল্মফেয়ার ম্যাগাজিন প্রদত্ত বাৎসরিক পুরস্কার। ১৯৭১ সাল থেকে ফিল্মফেয়ার পুরস্কারের অংশ হিসেবে এই পুরস্কার প্রদান করা হচ্ছে।
সম্মিলিত জাতিপুঞ্জের জন্য মহিলা সংঘ
থাম্ব|সম্মিলিত জাতিপুঞ্জের জন্য মহিলা সংঘ আয়োজিত সম্মেলনের পোস্টার সম্মিলিত জাতিপুঞ্জের জন্য মহিলা সংঘ (Union Féminine pour la Société des Nations) ছিল একটি ফরাসি মহিলা সংস্থা যা ১৯২০ সালে সম্মিলিত জাতিপুঞ্জ এ মহিলাদের স্বার্থের প্রতিনিধিত্ব নিশ্চিত করার ভিত্তি হিসাবে মহিলাদের ভোটাধিকারের জন্য ফরাসি ইউনিয়ন দ্বারা প্রতিষ্ঠিত হয়েছিল। মূল ব্যক্তিত্বরা ছিলেন মেরি-লুইস পুয়েচ, মার্গুরাইট ডি উইট-শ্লামবার্গার এবং জার্মেইন ম্যালাটারে-সেলিয়ার।
১৯২০ সালের ৬ থেকে ১২ জুন জেনেভায় অনুষ্ঠিত আন্তর্জাতিক মহিলা ভোটাধিকার জোটের কংগ্রেসের অনুসরণে মহিলাদের ভোটাধিকারের জন্য ফরাসি ইউনিয়নের একটি বিভাগ হিসাবে প্রতিষ্ঠিত এটি শীঘ্রই সম্পূর্ণ স্বাধীন হয়ে ওঠে। এর দৃষ্টিভঙ্গি আন্তর্জাতিক ন্যায়বিচার আদালত কর্তৃক স্বীকৃত আন্তর্জাতিক আইনের উপর ভিত্তি করে ছিল। সম্মিলিত জাতিপুঞ্জ-এর পিছনে থাকা অন্যান্য গোষ্ঠীগুলির থেকে ভিন্ন এটি কোনও মূল্যে শান্তির আহ্বান জানায়নি বরং আন্তর্জাতিক শান্তি অর্জনের উপায় হিসাবে আইনের উপর নির্ভর করেছিল। সংগঠনটি "সমস্ত রাজনৈতিক, দার্শনিক বা ধর্মীয় বিশ্বাসের নারীদের" একত্রিত করার জন্য "নৈতিক নিরস্ত্রীকরণের জন্য, বস্তুগত নিরস্ত্রীকরণের পূর্বশর্ত" দ্বারা যুদ্ধের প্রতিটি সম্ভাবনার অবসান ঘটাতে চেয়েছিল।
কিছু অনুমান অনুসারে, ১৯২৯ সালের মধ্যে সদস্য সংখ্যা ১,৫০০-এ উন্নীত হয়েছিল যদিও এই সংখ্যায় ফরাসি মহিলা ভোটাধিকারের জন্য ফরাসি ইউনিয়ন ও অ্যাসোসিয়েশন ডি'অ্যানসিয়েনস এলেভস দেস ইকোলস নর্মালসের সদস্যদের অন্তর্ভুক্ত করতে পারে।
সংগঠনে গুরুত্বপূর্ণ ভূমিকা পালনকারী অন্যান্য নিবেদিত নারীবাদীদের মধ্যে ছিলেন সিসিলি ব্রুনশভিক, যিনি ১৯২০-এর দশকে সভাপতি এবং অ্যানা জেজেকুয়েল, অ্যালায়েন্স ইউনিভার্সেল পোর ল'অ্যামিটি পার লেস ইগ্লিসেস (চার্চেসের মাধ্যমে বন্ধুত্বের জন্য ইউনিভার্সাল অ্যালায়েন্স) এর সচিব ছিলেন।
আসাদ নূর
আসাদুজ্জামান নূর (জন্ম ৮ আগস্ট ১৯৯১ আমতলী উপজেলা, বরগুনা জেলা, বাংলাদেশ), যিনি আসাদ নূর নামে বেশি পরিচিত, একজন নির্বাসিত বাংলাদেশী ব্লগার এবং মানবাধিকার কর্মী। নূর মত প্রকাশের স্বাধীনতা এবং এলজিবিটি অধিকারের একজন উকিল, যিনি বাংলাদেশে ধর্মীয় মৌলবাদের সমালোচনা করেছেন।  ব্লাসফেমি এবং ধর্মীয় অনুভূতিতে আঘাতের অভিযোগে বাংলাদেশি কর্তৃপক্ষ একাধিকবার তার বিরুদ্ধে মামলা করেছে। তিনি ২০১৯ সাল থেকে ভারতে নির্বাসিত জীবনযাপন করছেন।
কর্মকান্ড
২০২০ সালের জুলাই মাসে নূর চট্টগ্রাম জেলার রাঙ্গুনিয়া উপজেলায় বাংলাদেশের সংখ্যালঘু বৌদ্ধ সম্প্রদায়কে ভয় দেখানোর নিন্দা জানিয়ে বেশ কয়েকটি ভিডিও ব্লগ প্রকাশ করে। ফলস্বরূপ, একজন স্থানীয় আওয়ামী লীগ নেতা নূরের বিরুদ্ধে ১৪ জুলাই ২০২০ তারিখে ডিজিটাল নিরাপত্তা আইনের অধীনে "ধর্মীয় অনুভূতিতে আঘাত" এবং "মুক্তিযুদ্ধের চেতনার বিরুদ্ধে অপপ্রচার চালানোর" অভিযোগে একটি মামলা দায়ের করেন।
নূরের একটি ভিডিও ব্লগ রাঙ্গুনিয়ার একটি বৌদ্ধ বিহারের একটি নির্মাণাধীন বৌদ্ধ মূর্তির দৃশ্যত ভাঙচুর উপস্থাপন করেছে। নূর দাবি করেছেন যে হামলাকারীদের বন কর্মকর্তা এবং স্থানীয় আওয়ামী লীগ এমপির সমর্থন ছিল, কারণ তারা এলাকা থেকে সন্ন্যাসীদের তাড়ানোর ষড়যন্ত্র করেছিল। নূরের ভিডিও প্রকাশের পর স্থানীয় ইসলামী দলগুলো ব্লগারের বিরুদ্ধে প্রতিবাদ করে এবং তাকে মুসলিম ও বৌদ্ধদের মধ্যে ধর্মীয় সম্প্রীতি নষ্ট করার অভিযোগ তোলে।
আইসিটি আইনে মামলা ও গ্রেফতার
২৫ ডিসেম্বর ২০১৭ সালে নূরকে বাংলাদেশ থেকে পালানোর চেষ্টা করার সময় শাহজালাল আন্তর্জাতিক বিমানবন্দরের ইমিগ্রেশন পুলিশ গ্রেপ্তার করে এবং পরে তাকে কারাগারে পাঠানো হয়।
৮ মাসের কারাদণ্ড, জামিনে মুক্তি ও পুনরায় গ্রেফতার
পরবর্তীকালে, নূর ২০১৮ জুড়ে আট মাস কারাগারে কাটিয়েছেন। আগস্টে তিনি জামিনে মুক্তি পাওয়ার পর উগ্র ইসলামপন্থী দল হেফাজতে ইসলাম বাংলাদেশের প্রতিবাদের মুখোমুখি হন, যারা তাকে মৃত্যুদণ্ড দেওয়ার দাবি জানায়। পরে নূরকে মাদক পাচারের মামলায় জড়িত থাকার অভিযোগে গ্রেপ্তার করা হয়, যা তিনি একটি বানোয়াট বলে দাবি করেন।
বাংলাদেশ থেকে পালিয়ে যান
২০১৯ সালের শুরুতে নূর দ্বিতীয়বার জামিন পান। মুক্তির পর নিরাপত্তার ভয়ে নূর গোপনে ফেব্রুয়ারিতে বাংলাদেশ থেকে পালিয়ে যান। তিনি তখন থেকেই বাংলাদেশের বাইরে আন্ডারগ্রাউন্ডে বসবাস করছেন এবং ফেসবুক ও ইউটিউবে তার অনলাইন সক্রিয়তা অব্যাহত রেখেছেন।
তার পরিবারের সদস্যদের হয়রানি
১৮ জুলাই ২০২০ সালে সাদা পোশাকের পুলিশ সদস্যরা বরগুনা জেলার আমতলী থেকে নূরের পরিবারের ছয় সদস্যকে তুলে নিয়ে যায়। তাদের আমতলী থানায় নিয়ে যাওয়া হয়, যেখানে তার বাবাকে দিয়ে জোর করে নূরকে ফোন করানো হয় এবং তার ফেসবুক পেজ থেকে সমস্ত ভিডিও পোস্ট মুছে ফেলতে বলে, নেতৃস্থানীয় আন্তর্জাতিক মানবাধিকার সংস্থা যেমন হিউম্যান রাইটস ওয়াচ, অ্যামনেস্টি ইন্টারন্যাশনাল, এশিয়ান হিউম্যান রাইটস কমিশন এবং রবার্ট এফ কেনেডি মানবাধিকার সংস্থা এই ঘটনার বিষয়ে তাদের উদ্বেগ প্রকাশ করেছেন।
প্রতিক্রিয়া
PEN আমেরিকার ফ্রি এক্সপ্রেশন অ্যাট রিস্ক প্রোগ্রামের ডিরেক্টর করিন ডয়েচ কার্লেকার বলেছেন: "আসাদ নূরের গ্রেফতার ও আটক বাংলাদেশে স্বাধীন কণ্ঠস্বরের অত্যন্ত অনিশ্চিত অবস্থানকে প্রতিফলিত করে"। কার্লেকার আরও যোগ করেছেন: “নূরের মতো ব্লগাররা একদিকে চরমপন্থী গোষ্ঠীর কাছ থেকে শারীরিক আক্রমণ বা এমনকি হত্যার ভয়ে বাস করেন, এবং তারপরে তাদের সরকারের পক্ষ থেকে নিপীড়নের মুখোমুখি হন-যা তাদের রক্ষা করার জন্য কাজ করা উচিত-অন্যদিকে। আমরা বাংলাদেশি কর্মকর্তাদের বলছি আসাদ নূরের বিরুদ্ধে অভিযোগগুলোকে মুক্তি দিতে এবং প্রত্যাহার করতে, তাকে চরমপন্থী সহিংসতা থেকে রক্ষা করার জন্য জোরালো ব্যবস্থা নিতে এবং এর পাশাপাশি, বিচারের পরিবর্তে, স্বাধীন মতপ্রকাশের সুরক্ষার জন্য।
আরএসএফ রিপোর্টার্স উইদাউট বর্ডারস এশিয়া-প্যাসিফিক-এর প্রধান ড্যানিয়েল বাস্টার্ড বলেছেন: "আমরা আসাদ নূরের বিরুদ্ধে অভিযোগ খারিজ করার আহ্বান জানাচ্ছি, কারণ তার একমাত্র অপরাধ ছিল ধর্মনিরপেক্ষ মতামত প্রকাশ করা," এবং যোগ করেছেন "যে আইনী নিবন্ধের অধীনে তাকে অভিযুক্ত করা হয়েছে। সব স্বাধীন কণ্ঠস্বর ঠেকানোর জন্য চরমপন্থী ধর্মীয় গোষ্ঠীগুলো অনেকদিন ধরে ব্যবহার করেছে এবং তার মৃত্যুর আহ্বানের পরিপ্রেক্ষিতে, কর্তৃপক্ষকে অবশ্যই তাকে নির্দিষ্ট প্রতিরক্ষামূলক ব্যবস্থা প্রদান করতে হবে।”
অ্যামনেস্টি ইন্টারন্যাশনালের দক্ষিণ এশিয়া বিষয়ক গবেষক সুলতান মোহাম্মদ জাকারিয়া বলেছেন, “আসাদের পরিবারের হয়রানি কোনো বিচ্ছিন্ন ঘটনা নয়। এটি প্রবাসে থাকা মানবাধিকার রক্ষাকারীদের পরিবারকে লক্ষ্য করে উদ্বেগজনক প্যাটার্নের অংশ,” তিনি আরও যোগ করেছেন, “বাংলাদেশ থেকে নির্বাসিত মানবাধিকার রক্ষাকারীদের মুখ বন্ধ করার জন্য পরিবারকে হয়রানি করা সম্পূর্ণ নিন্দনীয়। এই ধরনের ভয় দেখানোর কৌশল অবিলম্বে বন্ধ করতে হবে।”
ধর্ম বা বিশ্বাসের স্বাধীনতা বিষয়ক জাতিসংঘের বিশেষ প্রতিবেদক আহমেদ শহীদ বলেছেন: “আমরা জনাব নূরের চিন্তা, বিবেক, ধর্ম বা বিশ্বাস, মতামত ও মত প্রকাশের স্বাধীনতার মানবাধিকার প্রয়োগের জন্য কথিত নিপীড়ন ও বিচারের জন্য গভীর উদ্বেগ প্রকাশ করছি।"
২০২১ সালে জাতিসংঘের মানবাধিকার কাউন্সিলের ৪৬তম অধিবেশনে একটি সাধারণ বিতর্কের সময় হিউম্যানিস্ট ইন্টারন্যাশনালের অ্যাডভোকেসি অফিসার লিলি অ্যাশওয়ার্থ আসাদ নূরের নিপীড়নের বিষয়টি উত্থাপন করেছিলেন এবং তার জন্য ন্যায়বিচার দাবি করেছিলেন। তিনি বাংলাদেশের আইন প্রয়োগকারী সংস্থার দ্বারা নূরের পরিবারের সদস্যদের হয়রানির বিষয়ে তার উদ্বেগ প্রকাশ করেন এবং মানবাধিকার কর্মীদের অধিকার রক্ষার জন্য বাংলাদেশকে তার 'নৈতিক ও আইনি বাধ্যবাধকতা' মনে করিয়ে দেন।
সেনাবাহিনী
সেনাবাহিনী (আর্মি নামেও পরিচিত যা ল্যাটিন armata থেকে উদ্ভূত যা প্রাচীন ফরাসি armée থেকে এসেছে) বা স্থল বাহিনী একটি যোদ্ধা বাহিনী যারা প্রধানত ভূমিতে যুদ্ধ করে। বৃহৎ অর্থে সেনাবাহিনী একটি দেশের সামরিক বাহিনীর স্থল শাখা। তবে ক্ষেত্রবিশেষে সেনাবাহিনীর উড্ডয়ন শাখাও থাকতে পারে। কোন কোন দেশে সেনাবাহিনী বলতে পুরো সশস্ত্র বাহিনীকেও বুঝায় (যেমন: চীন)। একটি জাতীয় সামরিক বাহিনীর মধ্যে আর্মি বলতে অনেক সময় ফিল্ড আর্মি ও বুঝায়।
অনেক দেশে (যেমন: ফ্রান্স) সেনাবাহিনীকে বিমান বাহিনী থেকে আলাদা করতে আনুষ্ঠানিকভাবে স্থল সেনাবাহিনী বলা হয়ে থাকে যেখানে বিমান বাহিনী বিমান সেনাবাহিনী নামে পরিচিত। এসব দেশেও সাধারণ ব্যবহারের ক্ষেত্রে সেনাবাহিনী বলতে স্থল বাহিনীকেই বুঝায়। সক্রিয় সদস্য সংখ্যার দিক দিয়ে বিশ্বের সর্ববৃহৎ সেনাবাহিনী হচ্ছে চীনের গণমুক্তি সেনা স্থল বাহিনী যাদের মোট সক্রিয় সদস্য ১,৬০০,০০০ জন এবং সংরক্ষিত সদস্য ৫১০,০০০ জন।
ফিল্ড আর্মি
একটি ফিল্ড আর্মি একটি সদরদপ্তর, আর্মি ট্রুপস্, বিভিন্ন সংখ্যক কোর ও ডিভিশন সমন্বয়ে গঠিত। ডিভিশন ও কোর সমূহকে প্রয়োজন অনুযায়ী স্থাপন করে শত্রুর দুর্বল অবস্থানে চাপ বৃদ্ধির মাধ্যমে ফিল্ড আর্মি স্তরে একটি যুদ্ধকে প্রভাবিত করা হয়। আর্মি সমূহের নেতৃত্ব দেন একজন জেনারেল বা লেফটেনেন্ট জেনারেল।
thumb|ইউনিফর্ম পরিহিত [[পিপল’স লিবারেশন আর্মি, বর্তমানে সংখ্যানুযায়ী বিশ্বের বৃহৎতম আর্মি]] thumb|right|বসনিয়ায় [[জার্মান সেনা বাহিনী|জার্মান আর্মির সৈন্য]] thumb|আর্মির নির্ধারিত চিহ্ন, এখানে X সেনা সংখ্যাকে নির্দেশ করে না।
thumb|ভারতীয় সৈন্য গণ মিশরে, ১৯৪১ thumb|রোমান সৈন্যদল thumb|মধ্যযুগীয় সৈন্যদলের যুদ্ধ
ব্রাজিলের অর্থনীতি
ব্রাজিলে একটি মুক্তবাজার ও রপ্তনিনির্ভর অর্থনীতি বিদ্যমান। ব্রাজিলের মোট জিডিপি এক ট্রিলিয়ন মার্কিন ডলারেরও বেশি। এটি বিশ্বের ৮ম বৃহত্তম ও দুই আমেরিকার ৩য় বৃহত্তম অর্থনীতি।
ইন্দুরকানী থানা
ইন্দুরকানী থানা বাংলাদেশের পিরোজপুর জেলার ইন্দুরকানী উপজেলার একটি থানা।
প্রশাসনিক এলাকাসমূহ
ইন্দুরকানী উপজেলার ৫টি ইউনিয়নের প্রশাসনিক কার্যক্রম ইন্দুরকানী থানার অধীন।
চাও সি ইয়াং
চাও সি ইয়াং (১৭ অক্টোবর ১৯১৯ - ১৭ জানুয়ারি ২০০৫) হনান প্রদেশের হুয়া কাউন্টিতে জন্মগ্রহণকারী চীনের রাজনীতিবিদ ছিলেন। ১৯৮০ থেকে ১৯৮৭ মেয়াদে গণপ্রজাতন্ত্রী চীনের তৃতীয় প্রধানমন্ত্রী হিসেবে দায়িত্ব পালন করেন। এছাড়াও, ১৯৮১ থেকে ১৯৮২ পর্যন্ত চীনের কমিউনিস্ট পার্টির সভাপতি ও ১৯৮৭ থেকে ১৯৮৯ পর্যন্ত মহাসচিবের দায়িত্বে ছিলেন।
প্রারম্ভিক জীবন
শৈশবে তার নাম ছিল চাও চিউ। ওহানের মাধ্যমিক বিদ্যালয়ে অধ্যয়নকালীন সময়ে নাম পরিবর্তন করে চিয়াং রাখেন। হেনানের হুয়া কাউন্টির সমৃদ্ধশালী জমিদার পরিবারের সন্তান ছিলেন তিনি। ১৯৩২ সালে কমিউনিস্ট যুব লীগে যোগদান করেন এবং ১৯৩৮ সালে পার্টির পূর্ণাঙ্গ সদস্য হন। ১৯৪০-এর দশকের শুরুতে ভূমি পুণর্গঠন আন্দোলনে কমিউনিস্ট পার্টির কর্মকর্তারা তার বাবাকে মেরে ফেলে। দ্বিতীয় চীন-জাপান যুদ্ধে পিপলস লিবারেশন আর্মিতে যোগ দেন। ঐ সময় তিনি মূলতঃ প্রশাসনিক কার্যাবলী সম্পাদন করেন। ১৯৫০-এর দশকের শুরুতে কুয়াংতুংয়ে দলীয় নেতা হন।
রাজনৈতিক জীবন
কমিউনিস্ট পার্টি কেন্দ্রীয় কমিটির সদস্য পদ না থাকা স্বত্ত্বেও তাকে কুয়াংতুং প্রদেশে পার্টি সেক্রেটারী হিসেবে নিযুক্ত করা হয়। মর্যাদাপূর্ণ এ পদে নিযুক্তকালে তার বয়স তখন ছিল মাত্র ৪৬। আধুনিক রাজনৈতিক চিন্তাধারার অধিকারী হওয়ায় ১৯৬৬ থেকে ১৯৭৬ মেয়াদে সাংস্কৃতিক বিপ্লব চলাকালীন রেড গার্ডদের দ্বারা আক্রান্ত হন। ১৯৬৭ সালে শিশুদের টুপি পরিধান করে কুচকাওয়াজে অংশ নেয়ায় তাকে সকল ধরনের রাষ্ট্রীয় দায়িত্ব থেকে অব্যহতি দেয়া হয়।
রাজনৈতিক কর্মকাণ্ড থেকে বহিস্কৃত হবার পর চার বছর হুনানে ফিটার হিসেবে জিয়ানঝং মেকানিকস ফ্যাক্টরীতে কাজ করেন। চার সন্তানের সর্বকনিষ্ঠ সন্তান ঝাও ওজান তাকে সহায়তা করেন। এ সময় নিজ কারখানার কাছাকাছি ছোট্ট অ্যাপার্টমেন্টে অবস্থান করেন। ছোট্ট স্যুটকেসকে ডিনার টেবিল হিসেবে ব্যবহার করতেন।
১৯৭৫ সালের ডিসেম্বর মাসে চেংডু সামরিক অঞ্চলের রাজনৈতিক কমিশার নিযুক্ত হন। ১৯৭৫ সালে সিচুয়ানের পার্টি সেক্রেটারী হন। দায়িত্ব গ্রহণের পর অর্থবাজার পুণর্গঠনে অংশ নেন। এরফলে তিন বছরের মধ্যে শিল্পদ্রব্যের উৎপাদন ৮১% ও কৃষিখাতের উৎপাদন ২৫% বৃদ্ধি পায়। এরফলে তিনি সিচুয়ানে বেশ জনপ্রিয়তা অর্জন করেন। স্থানীয় লোকেরা বলে যে, "যদি তুমি খেতে চাও, ঝিয়াংয়ের কাছে যাও।'
১৯৮০ ও ১৯৮১ সালে চীনের কমিউনিস্ট পার্টির সহঃ সভাপতি হন। ১৯৭৮ সালে আনহুই এলাকায় ঝাওয়ের নীতি প্রয়োগ করে একই সফলতা পাওয়া যায়। ১৯৮০ সালে হুয়া গুফেংয়ের অধীনে উপ-প্রধানমন্ত্রী হিসেবে কাজ করেন। ছয় মাস পর চীনের সর্বত্র গ্রামীণ এলাকা পুণর্গঠন ব্যবস্থা প্রণয়নের ফলে তিনি ভোটে রাষ্ট্রীয় কাউন্সিলের প্রধান হন। ১৯৮০ থেকে ১৯৮৪ সময়কালে চীনের কৃষি উৎপাদন ৫০% পায়। ১০ জানুয়ারি, ১৯৮৪ তারিখে পশ্চিমাদের সাথে সম্পর্ক উন্নয়নের অংশ হিসেবে মার্কিন রাষ্ট্রপতি রোনাল্ড রিগানের আমন্ত্রণে হোয়াইট হাউসে যান। ১৯৮০-এর দশকে কৃষি ও ক্ষুদ্র শিল্পের উৎপাদন ব্যাপক বৃদ্ধি পেলেও তার অর্থনৈতিক পুণর্গঠনে মুদ্রাস্ফীতি ঘটে ও সমালোচিত হতে থাকে। ঝাও বিদেশ নীতির প্রবর্তন করেন। চীনের অর্থনৈতিক উন্নয়নে পশ্চিমা দেশগুলোর সহায়তা কামনা করেন।
তিয়েনআনমেনে বিক্ষোভ
প্রধানমন্ত্রী লি পেং দেং জিয়াওপিং ও স্ট্যান্ডিং কমিটির সাথে বৈঠকের আয়োজন করেন। সেখানে লি বিক্ষোভকারীদেরকে দলের জন্য ভীতিকর হিসেবে পরিগণিত করেন। চায়না ডেইলিতে এক নিবন্ধে লি বিক্ষোভকারীদেরকে ভৎসনা দেন। সেখানে তিনি বিক্ষোভকারীদেরকে পূর্ব-পরিকল্পনামাফিক ও সাংগঠনিক কর্মকাণ্ড হিসেবে তাদেরকে দলীয় বিরোধী ও সাম্যবাদ বিরোধী হিসেবে আখ্যায়িত করেন। লি’র নিবন্ধ প্রকাশিত হবার পর বিক্ষোভকারীদের সংখ্যা বেড়ে দশহাজারে চলে যায় ও শাংহাই এবং কুয়াংচৌসহ চীনের বিভিন্ন শহরে ছড়িয়ে পড়ে।
ন্যাশনাল পিপলস কংগ্রেসের সিদ্ধান্তমাফিক রাষ্ট্রপতি ইয়াং শাংকুন সামরিক শাসন জারীর সিদ্ধান্ত নেন। কিন্তু ঝাও সামরিক বাহিনীর হস্তক্ষেপের বিষয়টি প্রত্যাখ্যান করেন। দেং সামরিক শাসনের ঘোষণা দেন। তিয়েনআনমেন পেপার্স জানায়, স্ট্যান্ডিং কমিটির ভোট ২-২ হয়। ঝাওয়ের মতে পার্টির নিয়ম মোতাবেক সামরিক শাসন অবৈধ ছিল। ১৯ মে সকাল ৫টায় ঝাও তিয়েনআনমেন স্কোয়ারে যান। সেখানে তিনি অ-জনপ্রিয় বক্তৃতা দেন যা চীনা সেন্ট্রাল টেলিভিশনের মাধ্যমে দেশব্যাপী সরাসরি সম্প্রচার করা হয়।
এটি ঝাওয়ের সর্বশেষ জনসভায় বক্তৃতা ছিল। স্কোয়ার থেকে ফিরে আসার পরদিন দেং জিয়াওপিং সেনাবাহিনী প্রেরণ করেন ও ঝাও পদত্যাগপত্র দাখিল করেন। এরপর তাঁর বক্তৃতামালার অংশবিশেষ ‘আমরা প্রাচীন হয়ে গেছি, এটি আমাদের জন্য কোন ব্যাপার নয়’ বেশ জনপ্রিয়তা পায়।
কিন্তু বিক্ষোভকারীরা স্থানত্যাগ করেনি। সামরিক আইনজারীর পর শতশত প্রতিবাদকারী ৪ জুন তারিখে নিহত হয়। ক্ষমতার সংঘাতে ঝাওকে সকল পদ থেকে বরখাস্ত করা হয় ও অনির্দিষ্টকালের জন্য গৃহে অন্তরীণ রাখা হয়। ত্রিশজনেরও অধিক মন্ত্রী ঝাওকে বিশ্বাসঘাতকরূপে আখ্যায়িত করেন ও চীনা গণমাধ্যমে তার ব্যাপক সমালোচনা করা হয়। পরবর্তীতে গণমাধ্যমে তার নাম ঘোষণায় নিষিদ্ধতা প্রদান করা হয় ও পাঠ্য-পুস্তক থেকে নাম মুছে ফেলা হয়। ঝাও চীনকে স্বাধীন গণমাধ্যম, স্বাধীন সংগঠন, স্বাধীন বিচারব্যবস্থা ও বহুদলভিত্তিক সংসদীয় গণতন্ত্রের দিকে ধাবিত করতে চেয়েছিলেন।
দিদি নাম্বার ১
দিদি নাম্বার ১ নারীদের একটি টেলিভিশন গেম শো, যেটি শুরু হয় ২০১০ সালে। এটি ভারতের জি বাংলা চ্যানেলে প্রচারিত হয়।
জ্যাকসন আরভাইন
জ্যাকসন অ্যালেক্সান্ডার আরভাইন (জন্ম: ৭ মার্চ ১৯৯৩) হলেন একজন অস্ট্রেলীয় পেশাদার ফুটবলার, যিনি ইএফএল চ্যাম্পিয়নশিপ ক্লাব হাল সিটি এবং অস্ট্রেলিয়া জাতীয় দলের হয়ে একজন মধ্যমাঠের খেলোয়াড় হিসেবে খেলেন।
সিডনি হোক্সা
সিডনি হোক্সা (জন্ম ৬ই জানুয়ারী, ১৯৯২) একজন ১৮ বছর বয়েসি আলবানিয়ান সাঁতারু। তিনি প্রথমবার আলবেনিয়ার প্রতিনিধিত্ব করেন ২০০৮ অলিম্পিক গেমসে ৫০মিটার ফ্রিস্টাইল সাঁতারে। হিটে তিনি ২৪.৫৬সেকেন্ড সময়ে দ্বিতীয় হন। তবে এই স্কোরে সেমিফাইনালে উঠতে পারেননি, ফলে ৬৪তম স্থানে প্রতিযোগিতা শেষ করেন।
বর্তমানে সিডনি ভার্জিনিয়ার ওল্ড ডমিনিয়ন বিশ্ববিদ্যালয়ের হয়ে প্রতিদ্বন্দ্বিতা করেন। আলবানিয়াতে তিনি TDS, টিরানা ডেফিনা স্পোর্ট-এর হয়ে সাঁতার কাটেন। এখানে তার বাবা শ্ফেতিম হোক্সা কোচ করেন। তারা আমেরিকান পদ্ধতিতে অনুশীলন করেন। তিনি আলবানিয়ার ৮৫% সাঁতারের রেকর্ড ধরে রেখেছেন। তার আগে এই রেকর্ডগুলিতে ২০ বছরেরও বেশি সময় ধরে অপরিবর্তিত ছিল। সিডনি আলবানিয়ার সাঁতারের জগতে বৈপ্লবিক পরিবর্তন এনেছেন। শুধু তাই নয়, সারা বিশ্বে ছড়িয়ে থাকা আলবেনীয় বংশোদ্ভুত অন্যান্য সাঁতারুদেরও দেশের হয়ে প্রতিনিধিত্ব করতে উদ্বুদ্ধ করেছেন।
ইস্তানবুলে ২০০৯-এর স্বল্প দৈর্ঘ্যের ইউরোপীয় সাঁতার চ্যাম্পিয়নশিপে তিনি ৫০মিটার ফ্রিস্টাইল ২২.৪৯ সেকেন্ডে ও ১০০মিটার ফ্রিস্টাইল ৫০সেকেন্ডের ঘরে শেষ করেন।
বলকান অঞ্চলে জুনিয়র ডিভিশনে তিনি ৫০মিটার ফ্রিস্টাইলে দ্রুততম সাঁতারু আর ১০০মিটারে দ্বিতীয় দ্রুততম। তিনি বর্তমানে বেস্মির বুরানাজ হোক্সা ও জন পেপাজের সাথে মিলিত ভাবে আলবানিয়ান সাঁতারুদের যুক্তরাষ্ট্রে গিয়ে অনুশীলনের বন্দোবস্তের চেষ্টায় আছেন।
আন্তর্জাতিক মঞ্চে তার অংশগ্রহণের ব্যাপারে আলবানীয় সাঁতার ফেডারেশনের সভাপতির অগোছালো কাজ আন্তর্জাতিক ও স্থানীয় সংবাদমাধ্যমে তীব্র সমালোচনার সৃষ্টি করেছে। এই কারণে তাকে বারবার সমস্যার সম্মুখীন হতে হয়েছে।
জিটিকে
জিটিকে (GTK, আগে জিটিকে+ নামে পরিচিত ছিলো, গিম্প টুলকিট) গ্রাফিক্যাল ইউজার ইন্টারফেস তৈরির জন্যে একটি ফ্রি ও ওপেন সোর্স ক্রস-প্ল্যাটফর্ম উইজেট টুলকিট । এটি গ্নু লেসার জেনারেল পাবলিক লাইসেন্সের অধীনে নিবন্ধিত, যার ফলে ফ্রি ও মালিকানাধীন দুধরনের সফটওয়্যারই এটি ব্যবহার করতে পারে। কিউটির সাথে এটি ওয়েল্যান্ড ও এক্স১১ উইন্ডো ব্যবস্থার সবচেয়ে জনপ্রিয় টুলকিটসমূহের একটি ।
উদাহরণ
নিচের কোডটি সি ভাষায় হেলো ওয়ার্ল্ড প্রোগ্রামের একটি গ্রাফিক্যাল জিটিকে প্রোগ্রাম উপস্থাপন করে।
প্রথমে এ লাইব্রেরিগুলো ইন্সটল করা লাগবে: ডেবিয়ানে- আর্চে-
ইউনিক্স শেলে পিকিজে কনফিগ ব্যবহার করে, এ কোডটি নিচের কমান্ড দ্বারা কম্পাইল করা যাবে :
প্রোগ্রাম ইনভোক করা:
সফটওয়্যার আর্কিটেকচার
থাম্ব|জিটিকে.প্যাঙ্গো, জিডিকে, এটিকে, জিআইও, কাইরো এবং জিলিবের সরলীকৃত সফটওয়্যার স্থাপত্য থাম্ব|জিডিকে এক্স১১, ওয়েল্যান্ড, ব্রোডওয়ে(এইচটিটিপি), কোয়ার্টজ, এবং জিডিআই ব্যাকএন্ড ধারণ করে এবং র‍্যান্ডারিঙের জন্যে কায়রোর উপর নির্ভরশীল।
জিটিকে লাইব্রেরিতে একসেট গ্রাফিক্যাল নিয়ন্ত্রণ উপাদান উইজেট রয়েছে, ৩.২২.১৬-এ ১৮৬টি সক্রিয় ও ৩৬টি অবচিত উইজেট রয়েছে। জিটিকে সি প্রোগ্রামিং ভাষায় লেখা একটি অবজেক্ট ওরিয়েন্টেড উইজেট টুলকিট। এটি অবজেক্ট ওরিয়েন্টেশনের জন্য জিলিবের অবজেক্ট সিস্টেম গোঅবজেক্ট ব্যবহার করে। এক্স১১ ও ওয়েল্যান্ড ভিত্তিক উইন্ডো ব্যবস্থাপনার জন্যে মূলত জিটিকের সৃষ্টি হলেও, এটি অন্যান্য প্ল্যাটফর্ম যেমন মাইক্রোসফট উইন্ডোজ ও ম্যাকওএসেও কাজ করে। ''ব্রোডওয়ে" নামে এর একটি এইচটিএমএল৫ ব্যাকএন্ডও রয়েছে ।
আঁকা উইজেটের চেহারা বদলাতে জিটিকে কনফিগার করা যায়। ভিন্ন ভিন্ন ডিসপ্লে ইঞ্জিন ব্যবহার করে এটি করা হয়ে থাকে। বিদ্যমান প্ল্যাটফর্মের উইজেটের চেহারা আনতে বিভিন্ন ডিসপ্লে ইঞ্জিন রয়েছে।
২০০৫ সালের ২.৮ সংস্করণ থেকে এর গ্রাফিক্যাল কন্ট্রোল উপাদান উইজেট র‍্যান্ডার করার জন্যে কায়রোতে অবস্থানান্তরিত হতে থাকে। জিটিকে সংস্করণ ৩.০ থেকে সমস্ত রেন্ডারিঙই কায়রো ব্যবহার করে করা হয়।
২৬ জানুয়ারি ২০১৮ সালে DevConf.cz এ ম্যাথিয়াল ক্ল্যাসেন জিটিকে ৪ উন্নয়নের বর্তমান অবস্থা সম্পর্কে একটা ধারণা দেন, যেখানে তিনি জিটিকে ৩ এ র‍্যান্ডারিং ও ইনপুট কীভাবে কাজ করে তা যেমন ব্যাখ্যা করেন, ব্যাখ্যা করেন জিটিকে ৪-এ কি কি পরিবর্তন আসতে যাচ্ছে, এবং কেন এ পরিবর্তন । ফেব্রুয়ারি ঘোষণা দেয়া হয় জিটিকে ৪-এ নাম থেকে বাড়তি "+" বাদ দেয়া হবে।
গিম্প ড্রয়িং কিট (জিডিকে)
জিটিকে  ডিরেক্টরিতে পাওয়া যায়।
GTK Scene Graph Kit (GSK)
জিএসকে হলো জিটিকের জন্যে র‍্যান্ডারিং ও সিন গ্রাফ এপিআই। গ্রাফিক্যাল কন্ট্রোল এলিমেন্ট(উইজেট) ও র‍্যান্ডারিঙের মাঝে জিএসকের অবস্থান। জিটিকে+ ৩.৯০ সংস্করণে মার্চ ২০১৭-তে জিএসকে অন্তর্ভুক্ত হয়।
জিএসকে -তে পাওয়া যায়।
গুই ডিজাইনারসমূহ
জিটিকের জন্য বিভিন্ন গুই ডিজাইনার রয়েছে। জুলাই ২০১১ অনুযায়ী নিচের প্রকল্পগুলো সক্রিয় রয়েছে:
জিটিকে বিল্ডার
কোন কোড লেখা ছাড়া জিটিকেবিল্ডার দিয়ে ব্যবহারকারী ইন্টারফেস ডিজাইন করা যায়। ইন্টারফেস এক্সএমএল ফাইলে বর্ণিত থাকে, যেটি রানটাইমে লোড হয় এবং অবজেক্ট স্বয়ংক্রিয়ভাবে তৈরি হয়। গ্লেইড ইন্টারফেস ডিজাইনার "what you see is what you get" ধরনে ব্যবহারকারী ইন্টারফেস তৈরিতে সাহায্য করে। আর এ ডেস্ক্রিপশন কোন ধরনের প্রোগ্রামিং ভাষা ব্যবহার হচ্ছে তার থেকে স্বকীয়।
জিটিকেসোর্সভিউ
সিনট্যাক্স হাইলাইট করার জন্যে আছে জিটিকেসোর্স ভিউ, "সোর্স কোড সম্পাদনার উইজেট"।
জিটিকেসোর্সভিউ জিটিকে থেকে আলাদা ভাবে একটা লাইব্রেরি হিশেবে নিয়ন্ত্রণ করা হয়: gtksourceview। এটাকে হয়তো পরে gsv নামে নামান্তর করবে।
অ্যাপলিকেশনসমূহ
একসময় জিটিকে ব্যবহার করতো কিংবা এখন ব্যবহার করে এমন কিছু উল্লেখযোগ্য সফটওয়্যারের নাম হলো:
ডেস্কটপ পরিবেশ
অনেকগুলো ডেস্কটপ পরিবেশই উইজেট টুলকিট হিশেবে জিটিকে ব্যবহার করে।
সক্রিয়
থাম্ব|ফশ
সরকারি হাজী মুহাম্মদ মুহসিন কলেজ, খুলনা
সরকারি হাজী মুহাম্মদ মুহসিন কলেজ বাংলাদেশের খুলনার খালিশপুরে অবস্থিত একটি সরকারি মহাবিদ্যালয়। এটি ১৯৬৯ সালে প্রতিষ্ঠিত হয় এবং ২০১৩ সালে সরকারিকরণ করা হয়।
রবিন ঘোষ
রবিন ঘোষ (১৩ সেপ্টেম্বর, ১৯৩৯ - ১৩ ফেব্রুয়ারি, ২০১৬) বরেণ্য সুরকার ও সংগীত পরিচালক হিসেবে উপমহাদেশে সুনাম কুড়িয়েছেন। বিখ্যাত গায়ক আহমেদ রুশদি তার সাফল্যের সাথে জড়িয়ে আছেন।
শৈশবকাল
রবিন ঘোষের পিতা আন্তর্জাতিক রেডক্রসে চাকরি করতেন। চাকরি সূত্রেই তিনি ২য় বিশ্বযুদ্ধ চলাকালে ইরাকের বাগদাদে স্থানান্তরিত হন। সেখানেই রবিন ঘোষ খ্রিষ্টান সম্প্রদায়ের একটি বিদ্যালয়ে পড়াশোনা করেন। তার এক ভাই অশোক ঘোষ বাংলাদেশের চলচ্চিত্র শিল্পে বিখ্যাত পরিচালক ছিলেন।
চলচ্চিত্র জীবন
১৯৬০-এর দশকে চলচ্চিত্র পরিচালক এহতেশাম রেডিও স্টেশন পরিদর্শনে আসেন। সেখানে তিনি রবিন ঘোষকে তার চলচ্চিত্রসমূহের গানে সুর দেয়ার জন্য অনুরোধ জানান। রাজধানীর বুকে নামীয় বাংলা চলচ্চিত্রের গানের মাধ্যমে তার অভিষেক ঘটে। এরপর থেকে তিনি অগণিত বাংলা ও উর্দু চলচ্চিত্রের অনেক গানে সুরারোপ করেন। তন্মধ্যে - তালাস, পয়সা, চাকোরী এবং ভাইয়া অন্যতম।
তুম মেরে হো চলচ্চিত্রটি মুক্তিলাভের পর রবিন ঘোষ করাচীতে চলে যান। সেখানে তিনি চলচ্চিত্রের গানে ১৯৮০-এর দশক পর্যন্ত একাধানে সুর করে যান। তিনি আয়না চলচ্চিত্রের গানগুলোয় সুরারোপ করেন। এ চলচ্চিত্রটি পরবর্তীতে পাকিস্তানের চলচ্চিত্রের ইতিহাসের অন্যতম সফল চলচ্চিত্রের মর্যাদা পায়।
পারিবারিক জীবন
১৯৫০-এর দশকে রবিন ঘোষ এক বন্ধুর মাধ্যমে ঢাকা রেডিও স্টেশনে চাকরির জন্য প্রস্তাবনা পান। ঐ বন্ধুর বোন ঝর্ণা বসাক তখন বাংলা চলচ্চিত্রে মাঝে-মধ্যে অভিনয় করতেন। এ ঝর্ণা বসাকই পরবর্তীকালে বিখ্যাত চলচ্চিত্র অভিনেত্রী শবনম হিসেবে পরিচিত পান। দুই পরিবারের সম্মতিক্রমে ১৯৬৪ সালের ২৪ ডিসেম্বর তাদের বিবাহকার্য সম্পন্ন হয়। ১৯৬৬ সালে এ দম্পতির রনি নামে এক সন্তান জন্মগ্রহণ করে। বর্তমানে তারা বাংলাদেশে স্থায়ীভাবে বসবাস করছেন।
নিগার পুরস্কার
রবিন ঘোষ তালাশ (১৯৬৩), চকোরী (১৯৬৭), চাহাত (১৯৭৪), আয়না (১৯৭৭), আম্বার (১৯৭৮) এবং দরিয়ান (১৯৮৪) চলচ্চিত্রে শ্রেষ্ঠ সুরকার হিসেবে নিগার পুরস্কার লাভ করেন।
মৃত্যু
১০ ফেব্রুয়ারি ২০১৬ তারিখে তাকে গুলশানের কিউর মেডিক্যাল সেন্টারে ভর্তি করানো হয়। তিনি ব্রঙ্কাইটিস ও হৃদরোগে ভুগছিলেন। সেখানেই তিনি ১৩ ফেব্রুয়ারি ২০১৬ তারিখে মৃত্যুবরণ করেন।
মেক্সিকোয় যৌনতার উদ্দেশ্যে পাচার
মেক্সিকোয় যৌনতার উদ্দেশ্যে পাচার, বা মানব পাচার হল মেক্সিকোয় মানুষকে যৌন শোষণ করার অবৈধ ব্যবসা। ব্যক্তিগত লাভের জন্য কাউকে যৌনকর্মে নিয়োগ, প্রলুব্ধ, পাচার বা অ-সম্মতিমূলক যৌনকর্মে বাধ্য করার প্রচেষ্টার কারণে যৌন পাচারকে আজকের দিনে দাসত্বের একটি ধরন হিসেবে বিবেচনা করা হয়। মেক্সিকো হল যৌন পাচারের একটি উৎস, অতিক্রমণ এবং গন্তব্যস্থল, এটি এমন একটি বৈশ্বিক শিল্প যেখান থেকে বছরে প্রায় ১৫০ বিলিয়ন লাভ অর্জিত হয়।
দেশে যৌন পাচারের শিকাররা হলেন মেক্সিকোর আদিবাসী এবং বিদেশী সহ সকল জাতিগোষ্ঠীর মানুষ। যাঁরা সবচেয়ে বেশি শোষিত হওয়ার ঝুঁকিতে আছেন তাঁরা হলেন মহিলা, অভিভাবকহীন নাবালক, দেশজ মানুষ, প্রতিবন্ধী ব্যক্তি, এলজিবিটি হিসাবে চিহ্নিত ব্যক্তি, এবং অভিবাসী। পুরুষরাও যৌন শোষিত হন, কিন্তু নারী এবং শিশুদের মত নয়।  ক্ষতিগ্রস্তরা প্রতারিত হন এবং/অথবা অপহৃত হন এবং পতিতাবৃত্তিতে বাধ্য হন। তাঁরা মার্কিন যুক্তরাষ্ট্র সহ অন্যান্য দেশের সাথে মেক্সিকোর বিভিন্ন রাজ্যে যৌনতার উদ্দেশ্যে পাচার হয়ে যান। অপরাধীরা নিম্ন-আয়ের জনগোষ্ঠী যাদের শিক্ষা নেই বা খুব কম, তাঁদের শিকার হিসেবে লক্ষ্য করে এবং উন্নত জীবন, অধিক অর্থ, রোমান্টিক সম্পর্কের লোভ দেখায় বা ব্ল্যাকমেইলিংয়ের হুমকি দিয়ে শিকারকে বাধ্য করে। তাঁরা দরিদ্র জীবনযাপন করতে বাধ্য হন, তাঁদের প্রায়ই নজরদারির মধ্যে রাখা হয় বা পতিতালয়, বার, হোটেল এবং বাড়ির মতো বিভিন্ন স্থানে আটকে রাখা হয়। ইচ্ছার বিরুদ্ধে আটকে রাখার সঙ্গে সঙ্গে, তাঁদের মাদকাসক্ত করে তোলা হয়, ধর্ষণ, মানসিকভাবে নির্যাতন, অত্যাচার, অথবা খুন করা হয়। যৌন পাচার থেকে বেঁচে যাওয়া বেশিরভাগ মানুষ মানসিক স্বাস্থ্য সমস্যা এবং যৌন সংক্রামিত রোগের সম্মুখীন হন।  নির্যাতিতরা যে শুধুমাত্র যৌন পাচারের দ্বারা ক্ষতিগ্রস্ত হন তা নয়, তাঁদের পরিবারকে কখনও কখনও হুমকি দেওয়া হয় বা জামিন স্বরূপ আটকে রাখা হয় যাতে নির্যাতিতের সম্মতি নিশ্চিত করা যায়।
নারী ভোটাধিকার সমিতির জাতীয় ইউনিয়ন
থাম্ব নারী ভোটাধিকার সমিতির জাতীয় ইউনিয়ন (এনইউডব্লিউএসএস), ভোটাধিকারবাদী হিসাবেও পরিচিত (ভোটাধিকারীর সাথে বিভ্রান্ত হওয়া উচিত নয়) ছিল ১৮৯৭ সালে প্রতিষ্ঠিত যুক্তরাজ্যের আশেপাশে নারীর ভোটাধিকার সমিতিগুলির একটি সংস্থা। ১৯১৯ সালে এর নামকরণ করা হয় জাতীয় সম নাগরিকত্ব সমিতির ইউনিয়ন।
গঠন এবং প্রচারণা
দলটি ১৮৯৭ সালে ন্যাশনাল সেন্ট্রাল সোসাইটি ফর উইমেনস সাফ্রেজ এবং ন্যাশনাল সোসাইটি ফর উইমেনস সাফ্রেজের সেন্ট্রাল কমিটির একীভূতকরণের মাধ্যমে প্রতিষ্ঠিত হয়েছিল, গ্রুপগুলি মূলত ১৮৮৮ সালে বিভক্ত হয়েছিল।
মেক্সিকোয় যৌনতার উদ্দেশ্যে পাচার
মেক্সিকোতে যৌন পাচারের প্রকৃত মাত্রা দুর্নীতির তথ্যের অভাবে পরিমাপ করা কঠিন, এর কারণ হিসেবে বলা যায় তথ্য রাখার অব্যবস্থা যৌন পাচার অপরাধের গোপন প্রকৃতি, অল্প সংখ্যক অপরাধের খবর কর্তৃপক্ষের গোচরে আসা, এবং অন্যান্য কারণ। মেক্সিকান সরকার ২০১৯ সালে মোট ৬৫৮টি পাচারের ঘটনা, ২০১৮ সালে ৭০৬টি পাচারের ঘটনা, ২০১৬ সালে ৬৬৭টি এবং ২০১৫ সালে ৮১৪টি ঘটনা নথিবদ্ধ করেছে। ২০১৯ সালে, ৬৫৮ জন নির্যাতিতের মধ্যে, জানা গেছে যে প্রায় ৫৪ শতাংশ মহিলা, ১৮ শতাংশ পুরুষ এবং ২৮ শতাংশ তাদের লিঙ্গ চিহ্নিত করেনি।   স্থানীয়, রাজ্য এবং সংযুক্ত যৌন-পাচার বিরোধী প্রচেষ্টা অপ্রতুল বলে সমালোচিত হয়েছে। কর্তৃপক্ষের বিরুদ্ধে উদাসীনতার অভিযোগ আনা হয়েছে। মেক্সিকোতে যৌন পাচার বিরোধী সংগঠনকে, পাশাপাশি নির্যাতিতের পরিবারকে হুমকি দেওয়া হয়েছে।
নারী ভোটাধিকার সমিতির জাতীয় ইউনিয়ন
গঠন এবং প্রচারণা
দলগুলো মিলিসেন্ট ফাউসেটের নেতৃত্বে একত্রিত হয়, যিনি বিশ বছরেরও বেশি সময় ধরে সমিতির সভাপতি ছিলেন। সংগঠনটি গণতান্ত্রিক এবং অ-জঙ্গি ছিল, যার লক্ষ্য ছিল শান্তিপূর্ণ ও আইনী উপায়ে মহিলাদের ভোটাধিকার অর্জন করা, বিশেষত সংসদীয় বিল উত্থাপন এবং তাদের লক্ষ্যগুলি ব্যাখ্যা ও প্রচারের জন্য সভা করা।
মেক্সিকোয় যৌনতার উদ্দেশ্যে পাচার
মেক্সিকান মাদক যুদ্ধ
মাদক কার্টেল এবং মেক্সিকোর মাদক যুদ্ধে অংশগ্রহণকারী গোষ্ঠীগুলি তাদের প্রতিষ্ঠানের অর্থায়ন, অস্ত্র কেনা, তাদের অঞ্চল সম্প্রসারণ এবং অন্যান্য উদ্দেশ্যে অর্থ লাভের বিকল্প উৎস হিসেবে যৌন পাচারের উপর নির্ভর করে। কার্টেল এবং দলগুলি মহিলাদের তাদের ব্যক্তিগত যৌনদাস হিসাবে ব্যবহার করার জন্য অপহরণ করে এবং তাদের বেগার শ্রম দিতে বাধ্য করে।
বেসরকারী প্রতিষ্ঠান
জাস্টিসিয়া প্যারা নিউয়েস্টারস হিজাস (জেপিএনএইচ) মেক্সিকোতে নির্যাতিতদের পুনর্বাসনে এবং যৌন ও শ্রম পাচারের তদন্তে সহায়তা করে। জাতিসংঘ ট্রাস্ট ফান্ড এদের সমর্থন করে।
নারী ভোটাধিকার সমিতির জাতীয় ইউনিয়ন
গঠন এবং প্রচারণা
১৯০৩ সালে মহিলা সামাজিক ও রাজনৈতিক ইউনিয়ন (ডব্লিউএসপিইউ, "ভোটাধিকারী"), যারা আরও জঙ্গি পদক্ষেপ নিতে চেয়েছিল ফলে এনইউডব্লিউএসএস থেকে বিভক্ত হয়ে যায়। তবুও, এনইউডব্লিউএসএস ক্রমাগত বৃদ্ধি পেতে থাকে এবং ১৯১৪ সাল নাগাদ এটির ১০০,০০০ এরও বেশি সদস্য সহ সারা দেশে ৫০০টির বেশি শাখা ছিল। আগের বছরের ফেব্রুয়ারির মধ্যে এটি ইতিমধ্যেই সভা এবং প্রচারে ৬০,০০০ পাউন্ড খরচ করেছিল।
সদস্যদের মধ্যে অনেকেই ছিলেন মধ্যবিত্ত এবং কেউ কেউ ছিলেন শ্রমিক শ্রেণির।
১৯০৬ সালের সাধারণ নির্বাচনের জন্য, দলটি স্থানীয় দলগুলিকে ভোটাধিকারপন্থী প্রার্থী নির্বাচন করতে রাজি করানোর জন্য প্রতিটি নির্বাচনী এলাকায় কমিটি গঠন করেছিল।
এনইউডব্লিউএসএস এর প্রথম বৃহৎ ও উন্মুক্ত শোভাযাত্রার আয়োজন করে যা ১৯০৭ সালের ৯ ফেব্রুয়ারি মাড মার্চ নামে পরিচিত হয়।
মিসেস ফসেট ১৯১১ সালে একটি বক্তৃতায় বলেছিলেন যে তাদের আন্দোলন ছিল "একটি হিমবাহের মতো; ধীর গতিতে চলমান কিন্তু থামানো যায় না"।
বোরাক
thumb|১৭দশ শতকের একটি মুঘল চিত্রলিপিতে বোরাকের কাল্পনিক প্রতিলিপি আল-বোরাক (البُراق al-Burāq "বিদ্যুৎ") একটি চরিত্র, যাকে বেহেশতী জীব হিসেবে বর্ণনা করা হয়েছে এবং ইসলামের শেষ নবী মুহাম্মদ (সাঃ) এর বাহন ছিলো। সপ্তম শতকের সবচেয়ে প্রচলিত গাঁথা হতে জানা যায় যে, বোরাক মুহাম্মদ (সাঃ) কে মক্কা থেকে জেরুজালেমে বহন করে নিয়ে গিয়েছিলো এবং ফিরিয়ে এনেছিলো; যা মুসলমানদের ধর্মগ্রন্থ কোরআন-এ সুরা আল-ইসরা-তে বর্ণিত আছে মিরাজ-এর কাহিনী হিসেবে।
বর্ণনা
হাদীস গ্রন্থ সহীহ আল-বুখারী হতে অনুবাদ করা একটি হাদীসে "বোরাক" সম্পর্কে বলা হয়েছে: ""...তখন খচ্চর অপেক্ষা ছোট কিন্তু গাধা অপেক্ষা বড় একটি সাদা প্রাণী আমার কাছে আনলো।" ... প্রাণীটি এতো দ্রুত পদক্ষেপ ফেললো যা কোনো প্রাণীর চোখে দেখা সম্ভব নায়। ...""
- মোহাম্মদ আল-বুখারী
অপর একটি বর্ণনায় "বোরাক": "তখন জিবরাইল আমার নিকটে বোরাক-কে আনলো, সুন্দর মুখমন্ডল ও পশমের গাধা অপেক্ষা বড় কিন্ত খচ্চর অপেক্ষা ছোট লম্বা সাদা পশু।... এর লম্বা কান ছিলো।... এর দুটি পাখা ছিলো যা এর পা বরাবর লম্বা।..."
ইব্রাহিমের বাহন হিসেবে
"বোরাক" ইসলাম ধর্মের অপর নবী ইব্রাহিম-এরও বাহন ছিলো; তিনি যখন মক্কায় বসবাসরত তার অপর স্ত্রী হাজেরা ও পুত্র ইসমাইল-এর নিকট আসা-যাওয়া করার জন্য এটি ব্যবহার করতেন। কথিত আছে, ইব্রাহিম তার এক স্ত্রী সারা-কে নিয়ে সিরিয়ায় বসবাস করতেন এবং অপর স্ত্রী হাজেরা ও পুত্র ইসমাইল-কে দেখতে সকালে মক্কায় আসতেন এবং সন্ধ্যায় সিরিয়ায় ফিরে যেতেন।
দ্য নাইট বিগেন্স টু শাইন
"দ্য নাইট বিগেন্স টু শাইন" মার্কিন রক ব্যান্ড বি.ই.আর.-এর একটি গান। একটি মিউজিক লাইব্রেরির জন্য দলের সদস্যদের দ্বারা লেখা ও প্রযোজনা করা হলেও, গানটি পরে কার্টুন নেটওয়ার্কের জনপ্রিয় টেলিভিশন শো টিন টাইটান্স গো!-এ শোনানো হয়েছে, এবং সেখানে গানটি ব্যবসায়িক সাফল্য লাভ করে। শোটিতে বিজ্ঞাপন হিসেবে ব্যবহার করার ফলে গানটি শোর ভক্তদের মধ্যে জনপ্রিয় হয়ে ওঠে।
ব্যবসায়িক অবদান
"দ্য নাইট বিগেন্স টু শাইন" বিলবোর্ড হট রক সংস চার্টে ২৩তম এবং বিলবোর্ড রক ডিজিটাল সংস চার্টে ৭ম স্থান লাভ করেছে। একটি চার-পর্বের টেলিভিশন সিরিজে বি.ই.আর. ব্যান্ডসহ জনপ্রিয় সঙ্গীতশিল্পী ফল আউট বয়, সিলো গ্রিন এবং পাফি আমিয়ুমি গানটি গেয়েছেন।
সিম ডিওক-সিওপ
সিম ডিওক-সিওপ (জন্ম ২৬ নভেম্বর ১৯৬৩) একজন দক্ষিণ কোরীয় স্প্রিন্টার। তিনি ১৯৮৪ গ্রীষ্মকালীন অলিম্পিক এবং ১৯৮৮ গ্রীষ্মকালীন অলিম্পিকে ১০০ মিটারে প্রতিদ্বন্দ্বিতা করেছিলেন।
এনসো পেরেস
তিনি পর্তুগালের বেনফিকা এর হয়ে চার বছর খেলে পাঁচটি ট্রফি জিতেছেন, বিশেষ করে ২০১৩-১৪ মৌসুমে ঘরোয়া ট্রেবল, এবং পরপর দুটি উয়েফা ইউরোপা লিগের ফাইনালে পৌঁছেছেন।
নাজিরপুর থানা
নাজিরপুর থানা বাংলাদেশের পিরোজপুর জেলার নাজিরপুর উপজেলার একটি থানা।
প্রশাসনিক এলাকাসমূহ
নাজিরপুর উপজেলার ৯টি ইউনিয়নের প্রশাসনিক কার্যক্রম নাজিরপুর থানার অধীন।